62018TJ0447_INF
Hotărârea Tribunalului (Camera a cincea) din 29 septembrie 2021 –TUIfly/Comisia
(Cauza T‑447/18)
„Ajutoare de stat – Acorduri încheiate de Kärntner Flughafen Betriebsgesellschaft cu companiile aeriene Hapag Lloyd Express și TUIfly – Servicii aeroportuare – Servicii de comercializare – Decizie prin care ajutoarele sunt declarate incompatibile cu piața internă și prin care se dispune recuperarea acestora – Avantaj – Criteriul investitorului privat – Articolul 41 din Carta drepturilor fundamentale – Dreptul de acces la dosar – Dreptul de a fi ascultat”
1.
Ajutoare acordate de state – Procedură administrativă – Obligațiile Comisiei – Posibilitate, pentru beneficiarul ajutoarelor, de a se prevala de drepturi la fel de extinse ca dreptul de apărare propriu‑zis – Lipsă – Dreptul beneficiarului ajutoarelor de a fi asociat la procedură într‑o măsură adecvată – Domeniu de aplicare – Dreptul de acces la dosarul administrativ al Comisiei – Lipsă
[art. 108 alin. (2) TFUE; Carta drepturilor fundamentale a Uniunii Europene, art. 41]
(a se vedea punctele 40-55)
2.
Ajutoare acordate de state – Noțiune – Caracterul selectiv al măsurii – Distincție între cerința selectivității și identificarea concomitentă a unui avantaj economic, precum și între o schemă de ajutor și un ajutor individual – Ajutor individual – Contracte de servicii aeroportuare și de comercializare care determină un avantaj în favoarea unei companii aeriene – Prezumția selectivității – Contracte de servicii care au fost precedate de cereri de ofertă deschise tuturor companiilor aeriene interesate – Lipsa incidenței
[art. 107 alin. (1) TFUE]
(a se vedea punctele 63-73)
3.
Ajutoare acordate de state – Noțiune – Apreciere potrivit criteriului investitorului privat – Apreciere în raport cu toate elementele relevante ale operațiunii în litigiu și cu contextul acesteia – Inexistența unei ierarhii între metoda analizei comparative și celelalte metode de apreciere
[art. 107 alin. (1) TFUE]
(a se vedea punctele 77-80)
4.
Ajutoare acordate de state – Decizia Comisiei – Aprecierea legalității în funcție de informațiile disponibile la momentul adoptării deciziei
[art. 108 alin. (2) și art. 263 TFUE]
(a se vedea punctul 91)
5.
Ajutoare acordate de state – Noțiune – Apreciere potrivit criteriului investitorului privat – Caracter rezonabil al operațiunii pentru un investitor privat care urmărește o politică pe termen mediu sau lung – Contracte de servicii aeroportuare și de comercializare care determină un avantaj în favoarea unei companii aeriene – Analiza rentabilității contractelor respective – Apreciere efectuată prin limitarea orizontului temporal la durata contractelor – Admisibilitate
[art. 107 alin. (1) TFUE]
(a se vedea punctele 92-100, 107, 108 și 119)
6.
Ajutoare acordate de state – Noțiune – Apreciere în raport cu articolul 107 alineatul (1) TFUE – Luarea în considerare a unei practici anterioare – Excludere
[art. 107 alin. (1) TFUE]
(a se vedea punctele 102 și 198)
7.
Acte ale instituțiilor – Motivare – Obligație – Conținut – Decizie a Comisiei în materia ajutoarelor de stat – Examinarea criteriului investitorului privat – Expunere a motivelor care au determinat Comisia să aprecieze rentabilitatea contractelor în cauză prin limitarea orizontului temporal la durata acestora – Motivare suficientă
(art. 296 TFUE)
(a se vedea punctele 120 și 121)
8.
Ajutoare acordate de state – Noțiune – Acordarea unui avantaj beneficiarilor – Contracte de servicii aeroportuare și de comercializare care determină un avantaj în favoarea unei companii aeriene – Analiza rentabilității contractelor respective – Luare în considerare a ajutorului acordat administratorului aeroportului în vederea finanțării parțiale a contractelor menționate ca un venit marginal – Lipsă
[art. 107 alin. (1) TFUE]
(a se vedea punctele 138-147)
9.
Ajutoare acordate de state – Interzicere – Derogări – Putere de apreciere a Comisiei – Control jurisdicțional – Limite
[art. 107 alin. (1) și (3) TFUE]
(a se vedea punctele 183-185)
10.
Ajutoare acordate de state – Interzicere – Derogări – Ajutoare care pot beneficia de derogarea prevăzută la articolul 107 alineatul (3) litera (c) TFUE – Condiții – Efectul de stimulare și necesitatea ajutorului – Contracte de servicii aeroportuare și de comercializare care determină un avantaj în favoarea unei companii aeriene – Contracte care aduc o ameliorare a situației financiare a întreprinderii beneficiare, fără a fi necesar pentru atingerea obiectivelor prevăzute la articolul 107 alineatul (3) litera (c) TFUE – Excludere
[art. 107 alin. (3) lit. (c) TFUE]
(a se vedea punctele 186-196)
Obiectul
Cerere întemeiată pe articolul 263 TFUE prin care se solicită anularea în parte a Deciziei (UE) 2018/628 a Comisiei din 11 noiembrie 2016 privind ajutorul de stat SA.24221 (2011/C) (ex 2011/NN) pus în aplicare de Austria în favoarea aeroportului din Klagenfurt, a Ryanair și a altor companii aeriene care utilizează aeroportul (JO 2018, L 107, p. 1), în măsura în care o privește pe reclamantă.
Dispozitivul
1)
Respinge acțiunea.
2)
Obligă TUIfly GmbH să suporte propriile cheltuieli de judecată, precum și pe cele efectuate de Comisia Europeană.